แบงก์โน้ตส์
เงินไม่ขาดมือ
30 ต.ค. 2565

เงินไม่ขาดมือ
โดย..ทีมข่าวการเงิน
แม้ถนนหนทางจะถูกตัดขาด จนหลายคนอดเป็นห่วงไม่ได้ หากถนนพระราม 2 ถูกน้องน้ำบุกไปเยี่ยมเยือน จะทำให้การขนส่งต่างๆ ไปยังภาคใต้เป็นอัมพาต การขนส่งธนบัตรของธนาคารแห่งประเทศไทย (ธปท.) ที่ใช้เป็นตัวหล่อเลี้ยงเศรษฐกิจจะอัมพฤกษ์
แต่ “นพพร ประโมจนีย์” ผู้ช่วยผู้ว่าการ สายออกบัตร ธปท. ออกมาการันตีว่า บ่ต้องเป็นห่วง ระบบขนส่งธนบัตรไปยังศูนย์จัดการธนบัตรทั่วประเทศยังไม่มีปัญหา เพราะใช้รถที่มีความสูงในการขนธนบัตร
และหากการจัดส่งธนบัตรอยู่ในพื้นที่ลึกเข้าไปก็จะขอความร่วมมือให้ทหารเข้าไปช่วยดูแลความปลอดภัยอีกชั้นหนึ่ง ไม่พึ่งหมาต๋า
แต่ถ้าทางไหนวิ่งไปไม่ได้ก็ใช้วิธีวิ่งอ้อมแทน ซึ่ง "ธปท.ไม่อยากให้ประชาชนอย่างตื่นตระหนก แต่ให้มั่นใจได้ว่าการจัดส่งธนบัตรไปยังศูนย์ฯ ต่างๆ จะมีไม่มีปัญหา เพราะขนาดนี้เราก็พยายามทำทุกวิถีทาง ซึ่งส่วนหนึ่งก็ใช้วิธีวิ่งรถอ้อมไปใช้เส้นทางอื่นได้และหากในกรณีที่ไม่สามารถขนส่งธนบัตรได้ ได้มีแผนสำรองที่ระบุวิธีการขนส่งธนบัตรและขั้นตอนต่างๆ ไว้รองรับอยู่แล้ว
แต่ขออุบไต๋ไว้เป็นความลับ
ขณะนี้ ธปท.ก็ได้จัดส่งธนบัตรให้มีความถี่ขึ้นและคงปริมาณสำรองไว้ถึง 3 เดือนข้างหน้า แม้น้ำจะท่วมไปอีก 3 เดือนก็ไม่มีปัญหาแน่
ประชาชนไม่ต้องตื่นตระหนก มั่นใจได้ว่าแม้น้องน้ำจะท่วมแค่ไหนก็เหอะงานนี้เงินไม่ขาดหม้อ...เฮ้ย...ไม่ขาดมือพี่น้องแน่